Ащ фэдэу мэхьэнабэ гущыIэхэмрэ фразеологие омонимхэмрэ зэрэзэпэчыжьэр IэубытыпIэ ашIызэ бзэшIэныгъэлэжьхэм фразеологием мэхьэнабэр имынэшанэу къэзгъэлъэгъоным пылъхэри къахэкIы. ГущыIэм пае, А.И. Ефимовым етхы: «Фразеологие занэхэм мэхьэнабэр янэшанэп. Ахэмэ мэхьэнакIэр къахэхъожьырэп: контекстым епхыгъэ вариант мэхьанэр образнэ мэхьанэм щегъэзые» (Ефимов, 1953: 23).